2015 ఆంధ్రప్రదేశ్ ఎన్ కౌంటర్

2015 ఏప్రిల్ 7న, భారతదేశంలోని ఆంధ్రప్రదేశ్ రాష్ట్రం, చిత్తూరు జిల్లాలో ఉన్న శేషాచలం అటవీ ప్రాంతంలో, ఆంధ్రప్రదేశ్ పోలీసులు ఇరవై మంది తమిళ ఎర్రచందనం స్మగ్లర్లను కాల్చి చంపారు. 

ఎర్రచందనం అక్రమ రవాణాను అరికట్టేందుకు ఏర్పాటు చేసిన ప్రత్యేక బృందం (Anti-Smuggling Task Force) డీఐజీ కాంతారావు ప్రకారం, ఆ స్మగ్లర్లు కొడవళ్లు, ఇనుప రాడ్లు మరియు గొడ్డళ్లతో బృందంపై దాడి చేశారని తెలిపారు. ఈ దాడిని ప్రాణనష్టం లేకుండా అణచివేయలేమా అని అడిగిన ప్రశ్నకు, ఆయన —  
“మేము వారికి అనేకసార్లు హెచ్చరికలు ఇచ్చాము. అయినప్పటికీ వారు దాడి ఆపలేదు. వారు వంద మందికి పైగా ఉన్నారు” అని చెప్పారు.  
తన బృందంలో ఎంతమంది తీవ్రంగా గాయపడ్డారని అడిగితే —  
“మా వైపు ఎవరికి  గాయాలు కాలేదు. వారి మెరుగైన శిక్షణ వల్లే వారి ప్రాణాలు నిలిచాయి” అని అన్నారు.

మానవ హక్కుల కార్యకర్తలు మాత్రం పోలీసుల కథనాన్ని విశ్వసించలేదని తెలిపారు. కొన్ని మృతదేహాలపై కాలిన గాయాల గుర్తులు కనిపించాయని, మరికొన్నింటిలో ఛాతీ మరియు తల భాగాల్లో తూటా గాయాలు ఉన్నాయని పేర్కొన్నారు. ప్రత్యక్ష సాక్షుల ప్రకారం, మృతుల్లో కొందరిని పోలీసులు బస్సు నుంచి లాగి దించి అనంతరం హతమార్చారని తెలిపారు.

 ఘటన 
ఈ ఘటన చంద్రగిరి మండలంలోని శేషాచలం అటవీ ప్రాంతంలో ఉన్న ఈటగుంట , వాచిందౌ బండ అనే రెండు ప్రాంతాల్లో జరిగింది. ఈటగుంటలో తొమ్మిది మంది కూలీలు, వాచిందౌ బండలో పదకొండు మంది మృతి చెందారు.

ఆంధ్రప్రదేశ్ అదనపు డీజీపీ (లా అండ్ ఆర్డర్) ఆర్. పి. ఠాకూర్ ప్రకారం, “అటవీ ప్రాంతంలో పెద్ద సంఖ్యలో స్మగ్లర్లు సంచరిస్తున్నారని పోలీసులకు సమాచారం వచ్చింది. ఎర్రచందనం టాస్క్ ఫోర్స్ రెండు ప్రాంతాల్లో మోహరించింది. ఈ బృందంలో అటవీ అధికారులు మరియు ఆయుధధారులైన రిజర్వ్ పోలీసులు ఉన్నారు. లొంగిపోవాలని కోరగా, స్మగ్లర్లు రాళ్లు విసిరి ప్రతిఘటించారు; వారు కొడవళ్లు  గొడ్డళ్లతో ఆయుధాలతో ఉన్నారు. టాస్క్ ఫోర్స్ కాల్పులు జరపగా ఇరవై మంది మరణించగా, మరికొందరు పారిపోయారు. స్మగ్లర్లు ఎర్రచందనం దుంగలను మోస్తున్నారు.”

నివేదికల ప్రకారం, చిత్తూరు జిల్లాకు చెందిన ఒక ఎర్రచందనం స్మగ్లర్ అద్దెకు తీసుకున్న సుమారు 500 మంది కూలీలు చెట్లు నరుకుతుండగా పోలీసులు కాల్పులు జరిపారు.

 దర్యాప్తు 
వెంకటేశ్వర రామనారాయణ రుయా ప్రభుత్వ ఆసుపత్రిలోని ఐదుగురు వైద్యుల పోస్ట్‌మార్టం బృందం, మృతులు “సమీప దూరం నుంచి కాల్చబడ్డారు” అని తెలిపింది.

2015 ఏప్రిల్ 10న, హైదరాబాద్ హైకోర్టు 20 మంది అనుమానిత ఎర్రచందనం స్మగ్లర్ల హత్యలపై భారతీయ శిక్షాస్మృతి సెక్షన్ 302 కింద కేసు నమోదు చేయాలని ఆంధ్రప్రదేశ్ ప్రభుత్వాన్ని ఆదేశించింది.

 ప్రతిస్పందన 
తమిళనాడు ముఖ్యమంత్రి పన్నిర్ సెల్వం ఈ ఘటనపై మానవ హక్కుల ఉల్లంఘనలపై విచారణ కు ఆదేశించారు. ఈ ఘటన తమిళనాడులో తీవ్ర ఆందోళనలకు దారితీసింది; పలు పౌరహక్కుల సంఘాలు దీన్ని ఖండించాయి  FIR నమోదు చేయాలని డిమాండ్ చేశాయి.

 ఇవీ చూడండి 
 2009 Chitrakoot Shootout
 List of cases of police brutality in India

 సూచనలు 

 బాహ్య లింకులు 
 India red sandalwood: Questions over 'smuggler' killings
 Killing of Red Sanders Smugglers in Andhra Pradesh: Were They Woodcutters, Killed in 'Fake' Encounter?

Category:Extrajudicial killings in India
Category:Andhra Pradesh Police
వర్గం:చిత్తూరు జిల్లా
Category:History of Andhra Pradesh (2014–present)
Category:2010s in Andhra Pradesh
Category:Police misconduct in India
Category:Inter-state disputes in India
Category:Illegal logging in India
Category:Pterocarpus
Category:Encounters in India
Category:Police brutality in India